Diari Oficial de la Generalitat Valenciana


Sumari del DOGV 9902, del 26-07-2024 (2024/7651)

RESOLUCIÓ de 23 de juliol de 2024, de la Conselleria d'Hisenda, Economia i Administració Pública, per la qual s'aproven les relacions de llocs de treball de la Presidència i de les conselleries de l'Administració de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9902

Data del DOGV
:   26-07-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/7651

CVE
:   BXFD-L-0670-7123

Data del document
:   23-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Correcció d'errades

 Descriptors 

:   * Conselleria de Justícia, Interior i Administració Pública
    * personal
    * concurs administratiu

Mitjançant la Resolució de 23 de desembre de 2022 (DOGV 9500, 29.12.2022), de la consellera de Justícia, Interior i Administració Pública, es va adaptar la classificació dels llocs de treball de l'Administració de la Generalitat a la nova Llei 4/2021, de 16 d'abril, de la funció pública valenciana (d'ara en avant Llei 4/2021), i es van aprovar les relacions de llocs de treball de la Presidència i de les conselleries de l'Administració de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública, conforme a la mencionada norma.

Després de la publicació d'esta adaptació, per la Resolució de 19 d'abril de 2023 (DOGV 9580, 21.04.2023), de la consellera de Justícia, Interior, i Administració Pública, per la qual s'ordena publicar les relacions de llocs de treball de la Presidència i de les conselleries de l'Administració de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública, i s'aproven les modificacions introduïdes per esta resolució respecte a l'última publicació de les relacions de llocs de treball de data de 23 de desembre de 2022; es van corregir els diferents errors detectats en l'anterior, a més d'incloure-hi els llocs modificats, creats i amortitzats des d'aquella.

Finalment, per la Resolució de 29 de maig de 2023, (DOGV 02.06.2023), de la consellera de Justícia, Interior, i Administració Pública, per la qual s'actualitzen les relacions de llocs de treball de la Presidència i de les conselleries de l'Administració de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública, publicades mitjançant la Resolució de 19 d'abril de 2023 (DOGV 9580, 21.04.2023), i de correcció d'errades d'esta, es van actualitzar les relacions de llocs de treball i es van corregir determinats errors materials que afectaven la classificació de determinats llocs de treball, així com les funcions de determinats llocs tipus.

L'article 49 de la Llei 4/2021 i l'article 26 del Decret 56/2013 determinen que les relacions de llocs de treball es publicaran almenys una vegada a l'any en el *Diari Oficial de la Generalitat Valenciana.*

Des de l'última publicació, s'han produït modificacions de l'estructura dels departaments de l'Administració del Consell, així com de les normes organitzatives de les diverses conselleries.

En este sentit, mitjançant el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries i les seues atribucions, es van concretar les conselleries en què s'organitzava l'Administració de la Generalitat, norma organitzativa que va ser completada, quant a les secretaries autonòmiques, pel Decret 12/2023, de 20 de juliol, del president  de la Generalitat, pel qual es determinen les secretaries autonòmiques de l'Administració del Consell, i posteriorment pel Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, a través del qual es van aprovar les mesures organitzatives necessàries per a establir l'estructura orgànica bàsica de la Presidència i de les conselleries, amb l'objectiu primordial d'atendre amb eficàcia les competències que es van atribuir a cadascun dels departaments esmentats.

Amb posterioritat, es van publicar els diversos decrets d'aprovació dels reglaments orgànics i funcionals de la Presidència i les conselleries en què s'estructura l'Administració de la Generalitat i les corresponents ordres de desplegament, amb la finalitat de concretar i determinar les funcions dels òrgans superiors i del nivell directiu, així com de les unitats administratives que les componen.

Pel Decret 17/2024, de 12 de juliol, del president  de la Generalitat, pel qual es determinen el nombre i la denominació de les conselleries i les seues atribucions, es deroga el Decret 10/2023, de 19 de juliol, del president de la Generalitat, i s'aprova una nova estructura, s'efectuen alguns canvis en el nombre, la prelació i les atribucions de determinats departaments, que afecten així mateix, les denominacions. No obstant això, encara no s'ha produït el desplegament a través dels reglaments orgànics i funcionals ni, per tant, de les ordres corresponents.

Tota esta activitat normativa d'organització ha tingut reflex en la modificació de l'adscripció de determinats llocs de treball per a adaptar-la a l'estructura mencionada, a més de la creació de nous llocs de treball, i es considera, per tant, necessària la publicació de les relacions de llocs de treball segons l'anterior estructura, prevista en el Decret 10/2023, de 19 de juliol, del president de la Generalitat; atés que de conformitat amb l'article 47 de la Llei 4/2021, de 16 d'abril, de la funció pública valenciana, la relació de llocs de treball es configura com l'instrument tècnic a través del qual les administracions públiques, els organismes públics, els consorcis i les universitats públiques, organitzen, racionalitzen i ordenen el seu personal per a una eficaç prestació del servici públic. El seu contingut s'elaborarà en funció de les necessitats del servici, hauran de ser objectivades i justificades en virtut de l'anàlisi prèvia dels llocs de treball i els perfils de competències professionals, i hauran de quedar explícites les raons objectives que la sostenen des del punt de vista de l'interés públic.

De la publicació de la relació de llocs de treball depén un gran volum de procediments que afecten tant l'organització de l'Administració de la Generalitat com el personal que presta servicis en esta; atés que és necessària la seua publicació per a poder procedir a la convocatòria de procediments de provisió, i afecta la mobilitat d'aquells i les possibilitats de promoció.

A més, l'Administració de la Generalitat es troba immersa en un intens i urgent procés de remodelació de la seua administració, i és una de les mesures principals la reducció de la temporalitat, per a complir el mandat de la Llei 20/2021; esta Administració és responsable del compliment de les previsions contingudes en aquella, i, per tant, ha de promoure el desenvolupament de criteris d'actuació que permeten assegurar el compliment dels seus objectius.

Al seu torn, l'article 114.12 de la Llei 4/2021, de 16 d'abril, de la funció pública valenciana, establix que els llocs de treball oferits al personal de nou ingrés precisaran la realització de concurs previ entre els qui ja tingueren la condició de funcionàries o funcionaris de carrera.

En tot cas, tant per a la convocatòria dels concursos com per a l'adjudicació de destins al personal de nou ingrés, com es tracta de destins definitius, es requerix que els llocs oferits estiguen publicats en la relació de llocs de treball, perquè la determinació del cos, agrupació professional funcionarial o escala, així com, si és el cas, la resta de requisits exigits per al seu acompliment en la relació de llocs de treball, és un element essencial que configura el contingut mínim de les convocatòries.

En definitiva, la publicació de la relació de llocs de treball és fonamental per a garantir el bon funcionament de l'Administració de la Generalitat, d'acord amb els principis d'eficiència, transparència i qualitat en la prestació dels servicis públics, amb vista a una major eficàcia en l'atenció als ciutadans.

D'altra banda, revisades les resolucions de 23 de desembre de 2022 (DOGV 9500, 29.12.2022) i de 19 d'abril de 2023 (DOGV 9580, 21.04.2023), de la consellera de Justícia, Interior i Administració Pública, per les quals s'ordena publicar les relacions de llocs de treball, s'hi han advertit errors materials que afecten la classificació de determinats llocs de treball, així com les funcions de determinats llocs tipus, i s'ha procedit a la correcció d'estos, d'acord amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, la qual cosa abunda en la necessitat de publicació de la relació de llocs de treball a l'efecte de poder oferir els llocs segons la seua classificació correcta i per a dotar de major seguretat jurídica els procediments de provisió de llocs.

Les presents relacions de llocs de treball van ser incloses en l'ordre del dia de la convocatòria realitzada l'11 de juliol de 2024, de les reunions de la Mesa Sectorial de Funció Pública i de la Comissió d'Interpretació, Vigilància i Estudi de l'II Conveni col·lectiu del personal laboral al servici de l'Administració autonòmica, celebrades el 16 de juliol de 2024.

La Direcció General de Pressupostos, de la Conselleria d'Hisenda i Model Econòmic, ha informat favorablement l'existència de dotació pressupostària dels llocs de treball continguts en estes relacions, en compliment del que s'establix en els articles 41.3 i 47.2 de la Llei 4/2021, i en l'article 26 del Decret 56/2013, de 3 de maig, del Consell.

En virtut de tot l'exposat, vista la proposta efectuada per la Direcció General de Funció Pública, i d'acord amb el que disposen els articles 8.1.d) i 49.1 de la Llei 4/2021, de 16 d'abril, de la funció pública valenciana, i l'article 26 del Decret 56/2013, de 3 de maig, del Consell, que atorguen la competència per a aprovar les relacions de llocs de treball a la persona titular de la conselleria competent en matèria de funció pública.

De conformitat amb l'article 4 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries, i les seues atribucions, la Conselleria d'Hisenda, Economia i Administració Pública ostenta la competència en matèria de funció pública, per la qual cosa

RESOLC

*Primer*

Aprovar les relacions de llocs de treball que figuren com a annex I a esta resolució, i que corresponen a les conselleries, organismes, i entitats següents:

1. Presidència de la Generalitat

2. Vicepresidència Primera i Conselleria de Cultura i Esport

3. Vicepresidència Segona i Conselleria de Serveis Socials, Igualtat i Habitatge

4. Conselleria d'Hisenda, Economia i Administració Pública

5. Conselleria de Justícia i Interior

6. Conselleria de Sanitat

7. Conselleria d'Educació, Universitats i Ocupació

8. Conselleria d'Agricultura, Ramaderia i Pesca

9. Conselleria de Medi Ambient, Aigua, Infraestructures i Territori

10. Conselleria d'Innovació, Indústria, Comerç i Turisme

11. Labora Servei Valencià d'Ocupació i Formació

12. Agència Tributària Valenciana

13. Institut Valencià de la Joventut (IVAJ)

14. Institut Valencià d'Investigacions Agràries (IVIA)

15. Institut Valencià de Seguretat i Salut en el Treball (INVASSAT)

16. Institut Cartogràfic Valencià

17. Agència Valenciana de Foment i Garantia Agrària

18. Agència Valenciana de Seguretat i Resposta a les Emergències

19. Autoritat de Transport Metropolità de València

20. Institut Superior d'Ensenyaments Artístics de la Comunitat Valenciana (ISEACV)

21. Agència Valenciana d’Avaluació i Prospectiva (AVAP)

22. Institut Valencià de Cultura

23. Institut Valencià d'Atenció Social i Sanitària (IVASS)

24. Entitat Pública de Sanejament d'Aigües Residuals de la Comunitat Valenciana

25. Agència Valenciana de la Innovació

26. Corporació Valenciana de Mitjans de Comunicació

27. Agència Valenciana de Seguretat Ferroviària.

28. Agència Valenciana de Protecció del Territori

29. Consell de l’Audiovisual de la Comunitat Valenciana

30. Consorci de Museus de la Comunitat Valenciana

31. Institut Valencià d'Estadística

32. Consorci Consell de l'Horta de València

*Segon*

Procedir a la correcció dels errors continguts en les resolucions de 23 de desembre de 2022 (DOGV 9500, 29.12.22) i de 19 d'abril de 2023 (DOGV 9580, 21.04.2023), de la consellera de Justícia, Interior i Administració Pública, i que figuren en l'annex II (correcció d'errades en la classificació de llocs de treball) i en l'annex III (correcció d'errades de les funcions de determinats llocs tipus).

*Tercer*

Ordenar la publicació de les relacions de llocs de treball en el *Diari Oficial de la Generalitat Valenciana*.

*Quart*

La present resolució tindrà efectes des de l'endemà de ser publicada.

Contra esta resolució, que posa fi a la via administrativa, s'hi podrà interposar potestativament un recurs de reposició davant del mateix òrgan que ha dictat l'acte, en el termini d'un mes a comptar de l'endemà de ser publicada, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu en el termini de dos mesos davant del jutjat contenciós administratiu competent, d'acord amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí de qualsevol altre que s'estime procedent.

  

València, 23 de juliol de 2024

Ruth María Merino Peña

Consellera d'Hisenda, Economia i Administració Pública

Esta disposició conté annexos. Consulteu-ne la versió en PDF.